cyanic-selkie/wikianc huggingface dataset:
Anima - Stopp dyremishandling
Plantebaserte kampanjer
I mars 2022 vurderte PlanteVekst 14 fastfood-kjeder for å finne ut hvem som hadde det beste utvalget av plantebasert mat og drikke.
Norsk cøliakiforenings ungdom
Æresmedlemmer
Det er for tiden to æresmedlemmer i NCFU.
Anima - Stopp dyremishandling
Plantebaserte kampanjer
I september 2022 delte PlanteVekst og Oslo Vegetarfestival ut Planteprisen for første gang. Utdelingen fant sted på Future Foods-konferansen. Vinnerne av Planteprisen 2022 ble Oslo kommune for Årets Initiativ, IKEA for Årets virksomhet, og Naturli for Årets produkt.
Dyrevernkonferansen
Arrangementet Dyrevernkonferansen arrangeres årlig av Anima og Nettverk for dyrs frihet. Målet med konferansen er å inspirere til dyrevern, og å skape en årlig arena og møteplass for de som er interessert i dyrevern og som ønsker å utvide sitt nettverk i dyrevernmiljøet.
Animal Charity Evaluators evalueringer
Anima International ble i 2019 kåret til «Top Charity» av interesseorganisasjonen Animal Charity Evaluators, og ble i 2020 kåret til «Standout Charity» av den samme interesseorganisasjonen. Animal Charity Evaluators velger selv ut hvilke dyrevernsorganisasjoner ACE ønsker å evaluere, og samarbeider nært med de utvalgte organisasjonene mens evalueringen pågår. Ingen evalueringer blir publisert uten den evaluerte organisasjonens samtykke.
Samarbeid
Anima leder den internasjonale alliansen Fur Free Alliance og er en del av flere koalisjoner, blant annet Open Wing Alliance, Fur Free Retailers, Dolphinaria-Free Europe, Cruelty Free Europe, og Aquatic Animal Alliance for å fremme beskyttelsen av akvatiske dyr. Organisasjonen er også del av et internasjonalt samarbeid for å hjelpe dyr i Asia, blant annet hunder fra hundekjøtt-festivalen Yulin i Kina.
Anima International
Anima International (AI) ble dannet i 2018 av ledere fra Danmark og Polen, og har som intensjon å avstedkomme endringer i dyrevelferd så raskt og effektivt som mulig og fremskynde fremgangen i land der dyrevern har historisk blitt neglisjert, som i Ukraina og Russland.
Organisasjonen består av følgende ti nasjonale dyrevernorganisasjoner fra ti ulike land:
Ontario (California)
Ontario er en amerikansk by som ligger i San Bernardino County i California.
Den har og dekker et areal på 129,49 km².
Kassiakanel
Kassiakanel (latin: Cinnamomum cassia) er en art av kaneltreslekten og et krydder som skrapes av innsiden av løvtreet kassiakanel. Trærne vokser opprinnelig i Kina og Vietnam, men er også dyrket på Sumatra, i Bangladesh, India og andre steder i Asia.
Trærne av kassiankanel blir fra 10 til 15 meter høye, og forskjellen mellom denne og ceylonkanel (Cinnamomum zeylanicum) på Sri Lanka, er at ceylonkanel har hvite blomster og finere og søtere aroma, brungul farge hvor pulveret ligner konsistensen til melis. Kassiakanel har gule blomster, sterkere og bitrere smak, og er det «kanel» som er i vanlig bruk i europeiske kjøkken. Kassiakanel inneholder også mer kumarin enn ekte kanel. Frem til 1960-årene var Vietnam viktigste kilde for kassiakanel, men under og etter Vietnamkrigen overtok høylandet på Sumatra mye av produksjonen av en variant av denne arten. Pulveret er grovere og stengene har kraftigere vegger enn hos ekte kanel.
Bruk
Kanel anvendes både i ren form og ofte i krydderblandinger som curry og garam masala. En nyere oppdagelse er at kassiakanel kan forbedre glukose- og lipidmetabolisme hos personer med diabetes type 2 eller redusert glukosetoleranse. Effekten skyldes vannløselige polyfenolpolymerer, og ikke de dominerende forbindelsene i den essensielle oljen.
Engglansvikler
Engglansvikler (Cydia albipicta) er en sommerfugl i gruppen av viklere (Tortricidae). Arten er svært lik på tiriltungeglansvikler (Cydia succedana). I 2010 ble det oppdaget at noen bestander i indre dalstrøk på Østlandet som ble antatt å være tiriltungeglansviklere, egentlig var Cydia albipicta. Arten var tidligere bare kjent fra fjellområder i Mellom-Europa.
Utseende
En middelsstor, brungrå vikler. Arten lar seg ikke skille fra Cydia succedana på ytre utseende alene, men er kanskje jevntover litt lysere og mindre kontrastrikt tegnet enn denne. Forvingen er brungrå med et uregelmessig, skittenhvitt tverrbånd i midten, små, hvite flekker langs framkanten og noen uregelmessige, svarte flekker i vingens ytre del. Bakvingen er lyst gråbrun.
Levevis
Arten lever på sørvendte, solfylte bakker med lav vegetasjon av urter. Larvenes vertsplante er ukjent, men beslektede arter lever på planter i erteblomstfamilien, for eksempel tiriltunge. Det er sannsynlig at det samme gjelder denne. Biotopen er sørvendte skråninger med lav vegetasjon, og arten kan også benytte veikanter. De hittil kjente norske eksemplarene er fanget i juni.
Utbredelse
Arten er utbredt i høyereliggende områder i Mellom-Europa der den er kjent fra Frankrike, Italia, Sveits, Østerrike og Romania. I Norge er den foreløpig funnet i øvre deler av Gudbrandsdalen og Valdres. Så langt er den ikke funnet noen andre steder i Nord-Europa.
Den er nylig også påvist på en lokalitet i Lærdal i Sogn. Den norske populasjonen må betraktes som en gammel reliktforekomst. De norske eksemplarene har vært forvekslet med den lignende og vidt utbredte Cydia succedana. Arten er nå kjent fra seks lokaliteter i Dovre, Nord-Fron, Vang og Lærdal. Sannsynlige vertsplanter i Norge er tiriltunge og rundbelg. I Norge er arten håvet på tiriltunge. I Vang er den håvet i veikanter med tiriltunge og mjelt sp.
Rødlistevurdering
Biotopen trues av gjengroing og/eller oppdyrking. I Vang er den truet av kraftig veihøvling og kantsprøyting med gift. På grunn av de pågående prosessene i kulturlandskapet er egnede levesteder utsatt for reduksjon og fragmentering.
Arten rødlistes i 2021 som sterkt truet EN.
MGPjr 2018
Melodi Grand Prix Junior 2018, offisielt MGPjr 2018, var den 17. utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert lørdag 3. november 2018 i Telenor Arena på Fornebu. Ti bidrag deltok i konkurransen, og vinneren ble kåret av seernes stemmer. Direktesendingen ble ledet av Sigrid Velle Dypbukt og Mikkel Niva. Vinneren ble gruppen 4everU, bestående av Eline Roa Gran, Savannah Noelle Løver, Maria Elisabeth Heitmann og Bettina Ranvik, med låten «Forandring».
Bakgrunn
Vinteren 2018 åpnet NRK for innsending av bidrag til finalen, og påmeldingsfristen gikk ut 1. mars. Til sammen kom det inn nærmere 700 bidrag, over 500 færre enn årene i forveien. Av bidragene plukket redaksjonen ut ti sanger fordelt på 19 artister. Gjennomgangstemaer for de innsendte bidragene var me too-kampanjen og nettmobbing. NRK offentliggjorde deltakerne 17. april 2018, mens musikkproduksjonen av deltakerlåtene startet i mai. I august traff deltakerne hverandre for første gang da NRK arrangerte leirskole i forkant av øvingsperioden fram mot finalen i november. Finalelåtene ble offentliggjort i sin helhet i 19. oktober.
Sendingen
For andre år på rad ble finalen arrangert i Telenor Arena på Fornebu. Det var 15,000 publikummere i salen.
Underveis i sendingen kunne seerne stemme i NRK Supers mobilapp «svar-o-meter». For første gang var det ikke mulig å stemme frem deltakerne med SMS, men bare i appen. Hver seer fikk fire stemmer i appen som kunne fordeles valgfritt på de ti deltakerne. Seerne kunne først stemme etter at alle de ti finalistene hadde opptrådt. Deretter gikk de fire artistene med flest stemmer videre til superfinalen. De fire fikk opptre igjen, før seerne til slutt kunne avgi én stemme i «svar-o-meter»-appen.
Før stemmene skulle presenteres, fikk seerne se et innslag der «konvolutten», spilt av Mikkel Niva, kunne fortelle at den andre konvolutten Nicolay Ramm (fjorårets programleder) hadde reist fra ham. Konvolutten var bekymret for at det nå ikke kunne bli noen kåring av superfinalistene med bare én konvolutt. Naboen, Rubiks Kubius, spilt av Sigrid Velle Dypbukt, kunne derimot stille opp. Dermed ble superfinalistene kåret ved at Christian Henriksen, deltaker i UKM og innehaver av norgesrekord i pyraminx, løste rubiks kube med deltakernummer.
Freddy Kalas opptrådte med BlimE!-låta 2018 mens seerne stemte frem vinnerbidraget.
Superfinale
I superfinalen møttes de fire deltakerne som fikk flest stemmer av publikum i første runde. De fire superfinalistene ble kunngjort i tilfeldig rekkefølge.
Bare vinneren ble offentliggjort. Antall stemmer er ikke kjent.
Escuela de Mecánica de la Armada
Escuela de Mecánica de la Armada, ofte forkortet ESMA fra Escuela Superior de Mecánica de la Armada (Marinens tekniske høyskole), var opprinnelig et skolesenter for marineoffiserer i Buenos Aires som etter militærkuppet i 1976 fungerte som en hemmelig konsentrasjonsleir. ESMA ble den største hemmelige konsentrasjonsleiren under den skitne krigen i Argentina årene 1976-1983.
Før 1976
I 1924 gav Buenos Aires kommunal grunn til Ministeriet for flåten i for etablering av et utdannelsesakademi. I 1928 hadde Marinens tekniske skole blitt lagt ved gjennomfartsåren Avenida del Libertador i hovedstaden.
Funksjon under militærjuntaen
Det beregnes at drøyt 5000 fanger tilbragte tid ved ESMA, og at 97% av dem ble drept, flere i de såkalte dødsflyvningene der fanger som var blitt sløvet ned av medikamenter ble fløyet og kastet ned over Río de la Plata.
Ved ESMA arbeidet blant annet marineoffiseren Alfredo Astiz som anses å ha vært ansvarlig for det påtvungne forsvinning og mordet på den 17-årige svenske Dagmar Hagelin.
Overgrepene ved ESMA og i Argentina i diktaturårene ble en bidragende grunn til at FN vedtok International Convention for the Protection of All Persons from Enforced Disappearance.
Etter militærjuntaens fall
I 2004 vedtok Argentinas nasjonalkongress å omdanne gamle ESMA til museum for å hedre militærjuntaens ofre. Den argentinske flåtes utdannelse av underoffiserer, forkortet ESSA (Escuela de Suboficiales de la Armada), ble året etter flyttet til marinebasen Puerto Belgrano tre mil utenfor byen Bahía Blanca. I 2010 lot Mercosur også innrette et institutt for menneskerettighetene i ESMAs gamle lokaler.
Fredrik Strand Galta
Fredrik Strand Galta (født 19. oktober 1992) er en norsk landeveissyklist som sykler for Team Coop-Øster Hus. Han fikk proffkontrakt med det franske profesjonelle kontinentallaget Delko Marseille Provence KTM i 2016, men valgte å bryte kontrakten etter ett år.
Karriere
Galta startet sin karriere i Stavanger Sykleklubb, men signerte i 2011 en stagiaireavtale med det norske kontinentallaget Team Østerhus - Ridley.
I 2013 vant Galta den første utgaven Hadeland Grand Prix, etter å ha spurtslått Joker Merida-rytteren Stian Remme på oppløpet.
Under NM i landeveissykling 2014 startet Galta med U23-bronse under fellesstarten, før han dagen etter tok seniorgull i lagtempo sammen med Sven Erik Bystrøm og Håvard Blikra. Han avsluttet mesterskapet med en 5.-plass i massespurten for under fellesstarten for senior.
UNSMIS
United Nations Supervision Mission in Syria, UNSMIS, var en militær observasjonsstyrke opprettet av FNs sikkerhetsråd ved resolusjon 2043 av 21. april 2012 for å overvåke avslutning av voldsbruk fra partene i konflikten i Syria og støtte gjennomføringen av FNs spesialutsending Kofi Annans sekspunktsplan for å gjøre slutt på borgerkrigen i landet. Styrken på inntil 300 ubevæpnede militærobservatører fikk mandat for en periode på 90 dager, forlenget med ytterligere 30 dager den 20. juli 2012. Generalmajor Robert Mood ble av FNs generalsekretær Ban Ki-moon oppnevnt til å lede styrken. Etter at hans periode utløp 20. juli 2012, ble han erstattet av generalløytnant Babacar Gaye fra Senegal.
I begynnelsen av juni uttalte Robert Mood at han var svært bekymret for sikkerheten for observatørene på grunn av den tiltagende volden i landet. Flere av observatørgruppens biler var blitt beskutt, og én var kraftig skadet av en vegbombe. 16. juni måtte observatøroppdraget innstilles inntil videre, men observatørene forble i landet.
Per 30. juni 2012 hadde UNSMIS en styrke på 278 militærobservatører støttet av en sivil stab på 81 internasjonale og 40 lokale. Landene som bidro med observatører var Armenia, Bangladesh, Benin, Brasil, Burkina Faso, Burundi, Danmark, Ecuador, Egypt, Fiji, Filippinene, Finland, Frankrike, Ghana, Indonesia, Irland, Italia, Jemen, Jordan, Kambodsja, Kenya, Kina, Kirgisistan, Kroatia, Marokko, Mauritania, Nederland, Nepal, New Zealand, Niger, Nigeria, Norge, Paraguay, Romania, Russland, Senegal, Slovenia, Sveits, Togo, Tsjad, Tsjekkia og Zimbabwe.
20. juli vedtok FNs sikkerhetsråd gjennom resolusjon 2059 at oppdraget skulle forlenges med nye 30 dager til 20. august, men at en ytterligere forlengelse kun ville bli vurdert dersom volden avtok, slik at observatørgruppen kunne fortsette oppdraget sitt. En måned senere var det ingen tegn på at volden kom til å avta, og 16. august uttalte Frankrikes FN-ambassadør Gerard Araud at Sikkerhetsrådet ikke kom til å forlenge mandatet ytterligere. UNSMIS' mandat opphørte 19. august 2012.
Lancaster (California)
Lancaster er en amerikansk by som ligger i Los Angeles County i California.
Den har og dekker et areal på 244,91 km².
Elk Grove (California)
Elk Grove er en amerikansk by som ligger i Sacramento County i California.
Den har og dekker et areal på 109,41 km².
Sanshou
Sanshou (kinesisk: 散 手, pinyin: sǎnshǒu, «frie hender») eller Sanda (kinesisk: 散打, pinyin: sǎndǎ, «frie kamper») er et kinesisk selvforsvarsystem og en kampsport.
Sanshou er sett på som en stil i seg selv, men blir snarere regnet som ett av komponentene i kinesisk kampsport, og er ofte undervist sammen med taolu (former). Som en del av promoteringen av idretten wushu fra kinesiske myndigheter, ble et standard regelsett for sanshou utviklet. Det er om denne standarden at begrepet «Sanshou » vanligvis blir brukt.
Denne læreplanen ble utviklet med det kinesiske militære erfaringer i nær rekkevidde og nærkamp med referanse til tradisjonell kinesisk kampkunst. Denne generelle Sanshou varierer i ulike former, som kinesiske myndigheter har utviklet til en versjon for sivile for selvforsvar og som en sport.
Sport
Som en sport, er sanshou praktisert i turneringer, normalt sammen med taolu øvelser i wushu konkurranse. Av sikkerhetsmessige grunner er noen teknikker fra selvforsvarsdelen som albueslag, kvelning, og leddlåser ikke er tillatt under turneringer. Konkurrenter kan vinne på knockout eller poeng som er opptjent ved slag og spark til kroppen eller hodet, kaste en motstander, eller når konkurrenten faller av plattformen. Konkurransen blir holdt på en hevet «lei tai» plattform. Utøvere har kun lov til å bryte i noen sekunder. Hvis clinch ikke blir brutt, og hvis ingen lykkes i å kaste motstanderen innen fristen, vil dommeren bryte opp.
Græse
Græse er en liten landsby i Nordsjælland i Danmark. Græse ligger i Frederikssund kommune, to kilometer øst for Græse Bakkeby og fem kilometer nordøst for Frederikssund.
Sanshou
Sport
I USA er konkurranser avholdt enten i bokseringer eller på hevet lei tai-plattformen. Amatørutøvere bruker verneutstyr. «Amatør Sanshou» tillater slag, spark og kast. Hvis regelen er referert til som «San Da», er knær til kropp også tillatt. En konkurranse er avholdt i Kina, kalt «King of Sanda», er holdt i en ring som ligner på en boksering, men større i dimensjon. Profesjonelle har ingen verneutstyr unntatt boksehansker, susp, og tannbeskytter, og får lov til å bruke knær (også mot hodet) samt spark, slag og kast.
Græse
I Græse finner man Græse Kirke, som er bygget på 1100-tallet.
Slesvigske Musikkorps
Slesvigske Musikkorps (SMUK) er et av det danske Forsvarets tre fulltidsprofesjonelle musikkorps og består av 16 musikere (messingblåsere og slagverkinstrumenter). Musikkorpset ledes av dirigent René Bjerregaard Nielsen.
Sanshou
Sport
Sanshou har vært omtalt i mange stil-versus-stil konkurranser. Muay thai er ofte satt opp mot Sanshou sammen med karate, kickboxing og taekwondo.
Slesvigske Musikkorps
Slesvigske Musikkorps gir årlig ca. 125 konserter.
En av musikkorpset fornemmeste oppgaver er å være til rådighet for Kongehuset. Slesvigske Musikkorps deltar derutover ved militære parader samt markeringer av en lang rekke nasjonale merkedager. Endelig representerer Musikkorpset også Danmark ved militære og kulturelle arrangementer i utlandet.
Slesvigske Musikkorps er et ikon for danskheten i den sydlige del av landet, men korpset har også på landsplan oppnådd en synlighet og en popularitet som få andre danske ensembler.
Ole Henrik Gjeruldsen
Ole Henrik Gjeruldsen (født 1967) er en norsk historiker og forfatter. Han har skrevet doktoravhandlingen Den norske hæren 1660-1679 - utskriving og organisering. Et annet hovedarbeid er boken om Cort Adeler.
Palmdale (California)
Palmdale er en amerikansk by som ligger i Los Angeles County i California. Den har og dekker et areal på 275,09 km².
Emilia Romagna Grand Prix
COVID-19-pandemien i 2020 førte til forstyrrelser i den opprinnelige kalenderen, med flere løp som ble kansellert. Emilia Romagna Grand Prix ble lagt til i den reviderte kalenderen ment som et «engangs»-løp, som en av flere nye og returnerte Grands Prixs, for å gjøre opp for de kansellerte løpene. Løpet ble også med på 2021-kalenderen etter at Kinas Grand Prix ble avlyst.
Den 7. mai 2022 ble det bekreftet at Formel 1 skal kjøre på Imola til og med 2025
Tigist Gashaw
Tigist Gashaw (født 25. desember 1996) er en etiopiskfødt bahrainsk friidrettsutøver som konkurrerer i mellomdistanseløp.
Hun representerte Bahrain under Sommer-OL 2016 i Rio de Janeiro, der hun ble utslått i forsøksheatet på 1500 meter.
Gabriela Stafford
Gabriela Stafford (født 13. september 1995) er en canadisk friidrettsutøver som konkurrerer i mellomdistanseløp.
Hun representerte Canada under Sommer-OL 2016 i Rio de Janeiro, der hun ble utslått i forsøksheatet på 1500 meter.
Den humboldtske universitetsmodellen
Den humboldtske universitetsmodellen eller det humboldske dannelsesideal (Humboldtisches Bildungsideal) er en betegnelse på en rekke ideer om hvordan et universitet bør være, som tilskrives den prøyssiske politikeren Wilhelm von Humboldt og knyttes til Humboldt-universitetet i Berlin, som ble grunnlagt i 1810. Humboldts universitetsmodell må ses i sammenheng med en rekke innovative reformer som ble gjennomført i Preussen i tiden rundt Napoleonskrigene. Humboldts prinsipper har fått stor betydning ikke bare i vesten, men i hele verden, gjennom at de fleste moderne universiteter er basert på disse prinsippene i større eller mindre grad.
Fikenslekten
Fikenslekten (Ficus) er en slekt i morbærfamilien.
Den humboldtske universitetsmodellen
Humboldt mente at forskningen skal være fri og uavhengig, at undervisningen skal være forskningsbasert, at studiene skal preges av et humanistisk dannelsesideal, at vitenskapen skal være enhetlig, og at det skal være nær kontakt mellom lærer og student.
Disse prinsippene, særlig ideen om det forskningsbaserte universitetet, fikk et raskt gjennomslag både i Tyskland og utenfor landets grenser. Amerikanske universiteter som Harvard University tok også tidlig en rekke av prinsippene til seg, og i løpet av det 20. århundre har dette blitt anerkjente prinsipper i det meste av verden.
Humboldts universitetsmodell opplevde en fornyet interesse og ble aktivt diskutert i universitetsdebatt både i Norge og internasjonalt på 1960-tallet. Jürgen Habermas var en aktiv formidler av Humboldts ideer, mens i Norge tok bl.a. Hans Skjervheim opp tråden.
Fikenslekten
Blomsterstanden (syconium) er karakteristisk for slekten. Den er pæreformet eller rund, og mange små blomster sitter på innsiden. Noen arter har hannblomster, galleblomster (sterile hunnblomster) og fruktbare hunnblomster sammen i hver blomsterstand, mens andre har hann- og galleblomster i noen blomsterstander og fruktbare hunnblomster i andre. Enkeltfrukten er en akene, men hele blomsterstanden svulmer opp og danner en sammensatt frukt med mange frø.
Det er omtrent 750 arter av fiken, så slekten er en av de mest artsrike blant blomsterplantene. De er utbredt i alle tropiske og subtropiske strøk med noen arter i tempererte områder. Det er spesielt mange arter i Sørøst-Asia, og i den forholdsvis lille nasjonalparken Bukit Lambir i Sarawak er det 77 arter.
Fiken spiller en betydelig rolle i alle tropiske regnskoger, og fruktene er viktige for fugler, flaggermus og primater. Fruktene hos ulike fikenarter er tilpasset spesielle fruktetere. Frukter som etes av fugler, er små, myke, fargerike, duftløse og sitter langs greinene. Hvis det helst er flaggermus som eter fruktene, er de større, harde, uten kontrast til bakgrunnen, duftende og sitter på stammen (kauliflori), eller et stykke unna bladverket.
Fiken plantes som prydtrær i varme strøk og brukes som stueplanter i kaldere områder. Hos én art, ekte fiken, har fruktene stor økonomisk betydning, og hos noen andre arter brukes fruktene lokalt. Veden er myk og inneholder melkesaft og blir derfor lite brukt. Morbærfiken ble likevel brukt til å lage mumiekister i oldtidens Egypt. Buddhistene mener at Buddha satt under en gudefiken da han ble opplyst.
Alexander Grüner
Alexander Grüner (født i 1959 i Guatemala) er en svensk tekstilkunstner bosatt i Norge. Han er utdannet ved Tekstilhögskolan i Borås og Kunsthøgskolen i Oslo.
I 2002 mottok han Kunsthåndverkprisen under Norske Kunsthåndverkeres årsutstilling.
Samlinger
Grüner er innkjøpt av blant annet Nasjonalmuseet.
Bono (andre betydninger)
Bono kan vise til:
Rødbukpiraya
Rødbukpiraya er en art i gruppen karpelakser. Det er en av de mest utbredte pirayaene i akvariehandelen.
Philosophiae doctor (Norge)
Philosophiae doctor, som også kan skrives philosophiæ doctor (latin: «filosofisk doktor»), forkortet ph.d., er en akademisk grad som ble innført i Norge i 2003. Den er av mange ulike grader på verdensbasis og i Norge betegnet som «filosofisk doktorgrad»; «filosofisk» viser til det filosofiske fakultet, ikke faget filosofi i snever forstand. Graden er normert til 8 års studier totalt, hvorav 2,5 års forskning.
Graden er resultat av en omfattende reform som innebar at både de tradisjonelle doktorgradene (med unntak av dr. philos.) og de andre høyere gradene på nivå som internasjonalt tilsvarer doktorgrad (lisensiatgrad, magistergrad) ble avskaffet og erstattet av ph.d. Mens doktorgrad i Norge tidligere ofte var en grad man eventuelt tok sent i karrieren, og ikke noen forutsetning for en forskerkarriere, er målsetningen med ph.d. at graden skal være en grad man tar i begynnelsen av karrieren, omtrent på samme måte som eldre tiders magistergrad eller lisensiatgrad i mange fag. Omfangsmessig tilsvarer ph.d.-graden omtrent en magistergrad eller lisensiatgrad.
Den samme reformen ble gjennomført i Danmark, der ph.d. ble innført som en formell videreføring av lisensiatgraden (betegnet som «ph.d. (lisensiatgraden)» i en overgangsperiode) og indirekte av magistergraden. Selve betegnelsen «den filosofiske doktorgrad» brukes av historiske grunner i Norge bare om dr. philos., ikke om ph.d. (det samme gjelder i Danmark, der ph.d. ikke formelt regnes som en doktorgrad).
Philosophiae doctor (philosophiæ doctor) uttales på klassisk latin.
Bakgrunn
Doktorgradens historie i Danmark-Norge går tilbake til grunnleggelsen av Københavns Universitet i 1479; de opprinnelige doktorgradene er dr. theol., dr. juris og dr. med. Etter etableringen av Det Kongelige Frederiks Universitet i 1811 brukte universitetet doktorgradsforskriftene fra Københavns Universitet de første årene, og etter at egne norske forskrifter kom på plass fortsatte systemet i høy grad å være identisk med det danske. Ordningen med en «filosofisk doktorgrad» slik man kjenner den i dag, med det sentrale kjennetegnet at man gjennomfører et større forskningsarbeid, stammer fra den humboldtske universitetstradisjonen i Tyskland, og ble i løpet av 1800-tallet tatt i bruk i en rekke andre land i varierende form. Både Danmark og Norge innførte graden doctor philosophiae (forkortet dr. phil. og dr. philos.) i 1824 (i Norge ble den første gang tildelt i 1847). Graden erstattet den historiske magistergraden som øverste grad ved det filosofiske fakultet. Dr. philos. ble mest brukt innen de fagene som tradisjonelt hørte under det filosofiske fakultet (alt annet enn teologi, jus og medisin), men kan tildeles innen alle fag. Ulikt Tyskland hadde man ikke i Danmark og Norge et nivå over doktorgraden (habilitasjon), og den filosofiske doktorgraden i Danmark og Norge ble dermed heller sammenlignbar med den tyske habilitasjonen (den danske dr. phil.-graden oversettes ofte som Habilitation). Den norske dr. philos.-graden «holder et nivå som svarer til krav ved ansettelser i professorater» og regnes som en høyere doktorgrad enn andre doktorgrader.
Filosofiske doktorgrader basert på doktorgraden i Tyskland ble innført ved amerikanske læresteder på 1800-tallet, og skrivemåten philosophiae doctor (PhD eller Ph.D.) ble tatt i bruk der ved begynnelsen av det 20. århundre. I løpet av det 20. århundre har graden med denne skrivemåten, basert på den amerikanske graden, blitt den vanligste form for doktorgrad i engelsktalende land. I Storbritannia ble imidlertid ikke ph.d.-grader vanlige før langt inn i det 20. århundre (frem til da var doktorgraden (f.eks. Doctor of Science og Doctor of Letters) en grad som noen ganske få fremtredende akademikere tok, slik som i Norge). Ph.d.-graden ble i Storbritannia innført i 1917 som en «lavere doktorgrad» først og fremst for å tiltrekke seg amerikanske studenter. Et større gjennomslag fikk graden først i etterkrigstiden. Hverken i USA, Storbritannia, Australia eller andre engelskspråklige land er det noen selvfølge at ph.d.-graden innebærer en disputas, slik det tradisjonelle kjennetegnet på en doktorgrad i Skandinavia er, og det er i disse landene heller ikke noen selvfølge at ph.d.-avhandlingene gjøres offentlig tilgjengelige (praksis er svært varierende).
Ph.d. i Norge
Kvalitetsreformen i Norge i 2003 innførte graden philosophiae doctor (forkortet ph.d.) etter amerikansk mønster. Samtidig ble alle andre doktorgrader bortsett fra dr. philos. vedtatt avskaffet etter 2008.
Etter 2008 eksisterer det to grader i Norge som kalles filosofiske doktorgrader: Dr. philos. og ph.d. Forskjellen på gradene er at ph.d. tildeles etter deltagelse i organisert forskeropplæringsprogram, mens dr. philos. er en ikke veiledet grad, slik alle norske doktorgrader var tidligere, og i praksis tildeles mer erfarne akademikere, som kvalifiserer seg for doktorgrad på gamlemåten, dvs. på egen hånd. Det har vært vanlig at dr. philos. ble tatt av allerede godt etablerte akademikere, ofte som en avslutning på livsverket, et «ambisiøst mesterstykke».
Ph.d. i forhold til andre grader
I Norge har det vært en tradisjonell oppfatning at den amerikanske graden ph.d. ikke er en like høy doktorgrad som de tradisjonelle norske/danske doktorgradene. I Danmark, hvor en ph.d.-grad bygget på den amerikanske graden (og av samme omfang som ph.d.-graden fra 2003 i Norge) ble innført i 1989, blir graden uoffisielt betegnet som «den lavere doktorgrad», er formelt plassert på samme nivå som lisensiatgraden (som ph.d.-graden avløste) og regnes ikke formelt som en doktorgrad, men som en lavere grad enn dr. phil. og de andre såkalte «store doktorgradene» eller klassiske doktorgradene. Historieprofessor Brian Patrick McGuire skriver at «en dr. phil.-grad anses den dag i dag af mange danske akademikere for at være den ‘rigtige’ doktorgrad som kun de ‘bedste forskere’ kan opnå. Ph.d.-graden opfattes til gengæld som en anden klasses doktorgrad beregnet på de mindre ’ånder’.» Også i Norge har ph.d. blitt sammenlignet med gradene som tidligere var plassert under doktorgrader; f.eks. har Rune Slagstad sammenlignet ph.d.-graden med en (god) hovedfagsoppgave. Ifølge universitetshistorikeren John Peter Collett er det «umulig å sammenligne den gamle doktorgraden med dagens ph.d.-grad, siden disse gradene er så totalt forskjellige».
Den norske graden ph.d. oversettes til engelsk som PhD. PhD er imidlertid også den vanlige engelske oversettelsen av den tidligere lisensiatgraden og den tidligere magistergraden i Norge, som ble tildelt før Bolognaprosessen i en del fag.
Østre Gausdal prestegård
Østre Gausdal prestegård eller Riddervold prestegård var prestegården for Gausdal, senere Østre Gausdal. Den omtales ofte under sitt middelaldernavn Reidevoll, som også gir navn til den stiftelsen som driver gården i dag.
Gården er første gang omtalt i 1333, da biskopen oppholdt seg der i forbindelse med et makeskifte. Gården slo i løpet av 1400-tallet under seg noe jord fra nabogården Kveine, og den skal også ha slått under seg andre gårder som Skjerve på nordsiden. Tunets plassering er endret siden middelalderen. I dag ligger gårdsbygningene nær krysset ved fylkesvei 254, mens tunet tidligere antas å ha ligget omtrent midtveis mellom dette og Østre Gausdal kirke. Gerhard Schøning besøkte gården i 1775 mens flytteprosessen pågikk.
Våningshuset går for å være Norges største prestegårdsbygning. Det har tre etasjer med 36 rom over 1300 kvadratmeter, og det har tidligere også hatt et par tverrfløyer. Stedet har også hatt en terrassert barokkhage, i likhet med resten av anlegget anlagt på initiativ av sogneprest Andreas Pihl (1726–81).
Gausdal har siden fått en ny prestebolig. Den tidligere prestegården drives i dag av Stiftelsen Reidevoll og huser sognerådet og Gausdal historelag, i tillegg til at lokaler leies ut. Stabburet på den andre siden av veien huser Galleri Riddervold. Prestegårdsbygningen er fredet.
Verdenscupen i hurtigløp på skøyter 2009/10 – Verdenscup 2 – 1000 meter menn
Verdenscup nummer to i sesongen 2009/10 i hurtigløp på skøyter for menn på 1 000 meter i Thialf i Heerenveen, Nederland søndag den 15. november 2009.
Distansen ble vunnet av amerikanske Shani Davis på 1.08,48 foran nederlandske Simon Kuipers på andreplass og sørkoreanske Mo Tae-bum på tredjeplass. Gruppe B ble vunnet av nederlandske Stefan Groothuis på 1.08,89 foran canadiske Jamie Gregg på andreplass og norske Mikael Flygind Larsen på tredjeplass.
Arngrim på Bolm
Arngrim på Bolm var en legendarisk norrøn berserk som omtales blant annet i den mytiske Hervors saga. Arngrim var far til Angantyr og stamfar til den svenske kongeslekten Munsöætten. Kildene til dette er usikre.
Tyrvingsyklusen
Historien om Arngrim er en del av Tyrvingsyklusen - historien om det magiske sverdet Tyrving (Tyrfing). Svafrlame (norrønt: Svafrlami), kongen av Gardarike, overrasket en gang de to dvergene Dvalin og Dulin, men lot dem beholde livet mot at de smidde et sverd til ham som skar jern like godt som tøy, som ikke rustet, og som ga seier i krig og tvekamp til den som svingte det. På avtalt tid kom Svafrlame tilbake og hentet sverdet. Dvergene ga ham sverdet, men i det de skulle lukke seg inn i steinen svor de på at sverdet skulle bli en manns bane hver gang det ble trukket av sliren, det skulle utføre tre store nidingsverk, og det skulle bli Svafrlames bane.
Berserken Arngrim som herjet i Østerled, kom i kamp med Svafrlame. Arngrim hogg armen av Svafrlame og tok sverdet Tyrving fra ham og drepte ham med det. Han tok stort bytte og bortførte kongens datter Eyfura og dro hjem til garden sin på øya Bolm. Med Eyfora fikk Arngrim tolv sønner. Den eldste var Angantyr, den nest eldste var Hjørvard som fridde til sveakongen Yngves datter Ingeborg. Ingeborg sa nei og foretrakk en av kongens hirdmenn, Hjalmar den hugstore. Hjørvard utfordret Hjalmar til duell på Samsø hvor alle de tolv kjempene ble drept. Før han døde rakk Angantyr å gi Hjalmar banesår med Tyrving.
Munsöætten
Kildene til stamtavlen for Munsöætten er uklare og motstridende. Angantyrs datter Hervor var gift med Höfund og hadde sønnene Heidrek og Angantyr. Heidrek omtales som konge i Reidgotaland (goternes land) og har - ut fra etymologisk likhet - blitt oppfattet som østgoterkongen Ermanarik som døde i 376. Heidrek hadde sønnene Angantyr og Hlod. Hlod skal ha blitt drept i kamp mot sin bror da han ledet en hunnerhær mot goterne.
Heidrek skal ha vært oldefar til Ivar Vidfamne, konge i Svitjod fra 655 til 695.
Corona (California)
Corona er en amerikansk by som ligger i Riverside County i California.
Den har og dekker et areal på 102,45 km².
Kunståret 1552
Kunståret 1552 er en oversikt over hendelser, fødte og avdøde kunstnerpersonligheter i 1552.
San Juan de Lopecancha (distrikt)
San Juan de Lopecancha er et distrikt i provinsen Luya i regionen Amazonas i Peru. Distriktet grenser til distriktet Tingo i nord, til provinsen Chachapoyas i øst, til distriktet Santo Tomás i sør og til distriktet María i nordvest. Distriktets nasjonale statistikkode er 010519 og hovedstaden er San Juan de Lopecancha.
Distriktet ble opprettet den 16. august 1920.
Ragnhild Holmås
Ragnhild Holmås (født 1988 ) er en norsk forfatter. Hun har skrevet boken Men du ser ikke syk ut om å leve med en usynlig sykdom og bruker humor for å belyse fordommene man møter som usynlig syk. Bokens forord er skrevet av komiker Anne-Kat. Hærland og den ble nominert til Bokbloggerprisen 2020 i kategorien Åpen klasse. Boken har mottatt velvillige anmeldelser. Den er illustrert av Torill Gaarder.
Holmås har en mastergrad i Russland-studier og jobber også som tekstkonsulent.
Miljøarkeologi
Miljøarkeologi (engelsk Environmental archaeology) er studiet av det langsiktige forholdet mellom mennesker og deres miljø. Faget tar for seg prinsipper og metoder i krysningspunktet mellom arkeologi og geofag, økologiske fag og radiometrisk datering, og kan også omfatte underdisipliner som geoarkeologi, paleoetnobotanikk, geomorfologi, palynologi, geofysikk, landskapsarkeologi, menneskelig biologi og menneskelig økologi. Faget er i sitt vesen tverrfaglig, særlig arkeologi og naturvitenskap. I Norge kreves en bachelorgrad i arkeologi som obligatoriske forkunnskaper for å studere miljøarkeologi.
Miljøarkeologi har sett en bølge av interesse i de siste årene da det er et av de få disipliner som er i stand til å gi empiriske bevis for å vise hvordan mennesker har respondert og reagert på blant annet relativt hurtige klimaendringer i fortiden. Faget er relativt nytt. Det er kun i de siste 30 årene har miljøarkeologi framstått som en navngitt fagdisiplin. Det har raskt vokst i betydning og er i dag sett på som en betydelig komponent til de fleste utgravningsprosjekter. Mange universiteter verden over underviser i emnet som et standard kurskomponent og også som en særskilt akademisk grad. Et av de ledende universitet på De britiske øyer er Royal Holloway ved Universitetet i London hvor disiplinen blir lært som en del av grad i miljøarkeologi. I Norge blir det undervist i faget blant annet på Universitetet i Oslo ved Institutt for arkeologi, konservering og historie (IAKH) som et avansert emne på masternivå, og det kreves en bachelor i arkeologi som obligatoriske forkunnskaper for å studere miljøarkeologi.
Litteratur
Følgende litteratur er nevnt som eksempler på faglitteratur:
Jimi Kuronen
Jimi Kuronen (født 17. mai 1995 Helsingfors) er en finsk ishockeyspiller. Fra høsten 2020 er han løper i Frisk Asker.
Rudolf er rød på nesen (Prima Vera)
«Rudolf er rød på nesen» er en coverlåt med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff studio i Oslo.
Den filosofiske doktorgrad (Danmark, Norge og Sverige)
Den filosofiske doktorgrad (dansk og norsk), på latin doctor philosophiae, på svensk filosofie doktor, er i Danmark, Norge og Sverige den høyeste grad ved de filosofiske fakulteter (og deres etterfølgerfakulteter). I historisk forstand omfatter graden alle fag som hørte under de filosofiske fakulteter, dvs. alt annet enn teologi, jus og medisin. Graden ble i Danmark og Norge innført i 1824 og i Sverige i 1863, og erstattet den historiske magistergraden som høyeste grad ved de filosofiske fakulteter. Graden forkortes på ulike måter, i moderne tid i Norge som regel som dr.philos., i Danmark som dr.phil. og i Sverige normalt med de forsvenskede betegnelsene fil.dr. eller FD. På norsk er det vanlig å bruke den i Norge vanlige skrivemåten dr.philos. også om grader fra Danmark og Sverige. Graden hadde i utgangspunktet ingen formell tidsnormering; i Norge fikk graden likevel på 1990-tallet en de facto normering til 3 års forskningsarbeid gjennom å «tilsvare» omfanget for organiserte doktorgradsprogrammer med tidsnormering, mens graden i Sverige var normert til 5, senere 4 år. I Danmark er det ingen formell normering, men Videnskabsministeriet opplyser at graden tilsvarer «minst 5–8 års selvstendig og original forskning» etter avlagt «kandidatgrad, mag. art-grad eller ph.d.-grad». Graden omtales tildels som en høyere doktorgrad, spesielt i Danmark.
Rudolf er rød på nesen (Prima Vera)
Prima Vera var neppe klar over følgende historie, da de satte seg ned for å skrive sin tekst: Robert Lewis May hadde fått i oppgave fra sin arbeidsgiver om å skrive en julefortelling i 1939, og resultatet ble Rudolf er rød på nesen. Da sjefen til May hørte hvilken farge Rudolf skulle ha på nesen, ble denne sjef litt skeptisk siden lesere muligens ville tro at den røde nese var et resultat av fyll.
Svogeren til May, Johnny Marks bestemte seg for å lage en sang på samme tema i 1948. Originalen til Gene Autry ble utgitt i 1949. Teksten handler om at Rudolf blir ertet av de andre reinsdyrene på grunn av sin rødfargete nese. Men det forandrer seg fort en julekveld hvor det er tåkete. Da vil julenissen at Rudolf skal fremst i flokken foran sleden og være lederen, siden hans røde nese lyser og skinner opp veien.
Prima Veras tekst tar utgangspunkt i det sjefen til Robert May var redd for at leseren/lytteren ville tro, nemlig at rødfargen skyldes fyll. Ifølge albumomslaget er det barn fra Slemdal skole som sang bak vokalist Tom Mathisen. Men det har også vært ymtet frampå at Anita Skorgan var med som pikestemme. Setningen «det er bare tull» er det Jahn Teigen som tar.
Den filosofiske doktorgrad (Danmark, Norge og Sverige)
Bakgrunn og internasjonal historie
I middelalderen ble doktorgraden kun brukt innen teologi, jus og medisin. Ved det filosofiske fakultet (som alle andre fag hørte under) var magister den øverste graden, og for å oppnå denne graden måtte man først ha baccalaureus- og lisensiatgrad. Magistergraden og doktorgraden var likestilte.
Rudolf er rød på nesen (Prima Vera)
Prima Veras versjon ble også utgitt i juni 1999 på The Prima Vera Show (bonus-CD).
På bonus-delen av DVD-en Prima Vera (a)live er det et opptak fra Ridderhallen i Oslo hvor de blant annet fremfører Rudolf er rød på nesen iført juledekorative drakter. Det er mest Mathisen og Herodes Falsk som synger, mens Teigen synger «det er bare tull». Etter «Rudolf er rød på nesen», spiller Teigen typisk rhythm & blues komp på en akustisk gitar, mens Mathisen står bak sin makker og griper gitaren slik at han kan få tatt gitarsolo over Teigens komp. Sistnevnte ser ganske morsk og gretten ut på denne fremføringen, og det skyltes det lave taket som han hadde skallet hodet oppi, og nesten mistet bevisstheten.
Den filosofiske doktorgrad (Danmark, Norge og Sverige)
Bakgrunn og internasjonal historie
Tidlig på 1800-tallet innførte man en filosofisk doktorgrad ved Humboldt-universitetet i Berlin som hadde som sentralt kjennetegn at man gjennomførte et større forskningsarbeid. Denne doktorgraden kom etterhvert til å bli forbilde for de fleste andre moderne forskningsdoktorgrader i verden. De filosofiske doktorgradene som ble innført i Danmark og Norge bygget på denne graden, men kom i tidens løp til å bli langt mer omfattende doktorgrader enn den tyske filosofiske doktorgraden, noe som særlig skyldtes at man i Tyskland hadde et nivå over doktorgraden, habilitasjon, mens doktorgraden i Skandinavia kom til å få den funksjonen habilitasjonen hadde på kontinentet. Derfor skiller den skandinaviske filosofiske doktorgraden seg tradisjonelt fra grader utenfor Skandinavia med betegnelsen «filosofisk doktorgrad», særlig slike grader i USA og andre land forkortet ph.d.
Danmark
Graden ble innført ved Københavns Universitet i 1824. Den ble tildelt innenfor både humanistiske og matematisk-naturvitenskapelige fag frem til 1977. Den samfunnsvitenskapelige graden doctor politices (dr. polit.) ble opprettet allerede i 1902, og dr. phil. ble derfor i liten grad benyttet i samfunnsvitenskap. I 1977 ble dr. scient.-graden opprettet for matematisk-naturvitenskapelige fag. Dr. phil. tildeles i dag innen humanistiske fag og psykologi. Graden er en av de «store doktorgradene», sammen med de andre tradisjonelle doktorgradene (dr. theol., dr. med., dr. jur. osv.), og omtales også som en høyere doktorgrad for å skille den fra ph.d.-graden.
Ifølge Styrelsen for International Uddannelse (del av Ministeriet for Videnskab, Teknologi og Udvikling) kan «modne forskere oppnå den tradisjonelle høyere danske doktorgraden, vanligvis etter minst 5–8 års selvstendig og original forskning (etter å ha tatt en kandidatgrad, mag. art-grad eller ph.d.-grad)».
Historieprofessor Brian Patrick McGuire skriver at «en dr.phil.-grad anses den dag i dag af mange danske akademikere for at være den ‘rigtige’ doktorgrad som kun de ‘bedste forskere’ kan opnå. Ph.d.-graden opfattes til gengæld som en anden klasses doktorgrad beregnet på de mindre ’ånder’.» Ettersom ph.d. ikke er en doktorgrad, kan personer med ph.d. velge å disputere for doktorgraden (dr. phil.) senere.
I Danmark omtales graden gjerne som en høyere doktorgrad (også kalt «stor doktorgrad» eller «klassisk doktorgrad» ), for å skille den fra «den lavere doktorgrad» (ph.d.), og tildeles modne forskere på bakgrunn av en omfattende avhandling.
Faktoranalyse
Faktoranalysen er en empirisk statistikkmodell som inntar en særskilt posisjon blant en rekke avanserte multivariate matematisk-statistiske analysemetoder. Metoden brukes til å forenkle fortolkningen av et datamateriale som inneholder en stor mengde observasjoner eller variabler. Faktoranalysen som en matematisk prosedyre søker å forklare mønsteret av samvariasjon mellom observasjoner med utgangspunkt i et minimalt antall grunnleggende dimensjoner. Derfor er faktoranalysen et verktøy for å redusere kompleksitet, samt et redskap for å avdekke mulige meningsfulle (tolkbare) og forenklede mønstre i data. Gjennom faktoranalysen forsøker man å identifisere de grunnleggende dimensjonene eller latente forhold fra klynger ("clusters") av atferdsformer som er høyt korrelert med hverandre.
Den filosofiske doktorgrad (Danmark, Norge og Sverige)
Norge
Selv om det er opprettet nye doktorgrader, er ikke dr. philos. blitt avskaffet, og graden eksisterer fremdeles som en ikke veiledet grad, slik alle doktorgrader var i Norge tidligere. Etter gjennomføringen av «Kvalitetsreformen», som innebar at alle de andre doktorgradene ble erstattet av den nye graden philosophiae doctor (ph.d.) i 2003, ble dr. philos. også beholdt. Ph.d. er også en forkortelse for betegnelsen «filosofisk doktorgrad» (philosophiae doctor og doctor philosophiae betyr akkurat det samme); forskjellen på de to gradene er at ph.d. tildeles etter deltagelse i organisert doktorgradsprogram med forskeropplæring, mens dr. philos. tildeles etter den tradisjonelle ordningen.
Faktoranalyse
Historie
Faktoranalysens ble i sin matematiske form skapt av den engelske psykologen Charles Spearman (1863-1945) og ble formulert av amerikaneren Louis Leon Thurstone (1887-1955). Analysemetoden har sitt opphav i observasjoner av barns skoleprestasjoner og var opprinnelig knyttet til differensialpsykologien (særlig testpsykologien og intelligensforskningen). I samsvar med pionerenes motiver ble faktoranalysen opprinnelig utviklet for å identifisere intelligensens struktur og sammensetning. Nyere anvendelser har benyttet faktoranalysen for å finne frem til grunnleggende trekk ved menneskers personlighet. Foregangsmenn innen denne personlighetsforskningen er tyske Hans Eysenck og britiske Raymond Cattel.
Den filosofiske doktorgrad (Danmark, Norge og Sverige)
Norge
Som i Danmark har det vært vanlig at graden dr. philos. først ble oppnådd av veletablerte akademikere, ofte midtveis eller sent i karrièren (noen var allerede blitt professorer da de tok graden), og graden ble tidligere sett på som et personlig prosjekt man gjerne brukte mange år på. Dette endret seg imidlertid da de organiserte doktorgradsprogrammene ble innført fra slutten av 1970-tallet og fremover, og graden dr.philos. ble fastsatt å være likeverdig med dem. I forbindelse med Kvalitetsreformen ble det formelle kravet til dr.philos. fastsatt til et omfang som tilsvarte norsk ph.d., som er normert til 2,5 års forskning og 0,5 års kurs. I retningslinjene fastsettes det at «graden dr.philos. er likestilt med ph.d.» og har «samme krav til forskerkompetanse». Fraværet av et halvt års obligatoriske kurs i ph.d. forventes kompensert ved at avhandlingsarbeidet er litt mer omfattende, tilsvarende et halvt års arbeid. Totalt forventes dermed etter 2003 et arbeid svarende til tre års forskning og avhandlingsarbeid.
Faktoranalyse
Viktige begreper og prinsipper
Man skiller mellom to undergrener av faktoranalyse, nemlig eksploratorisk (utforskende) og konfirmatorisk (bekreftende). Tilnærmingene kan brukes som et utgangspunkt for vurdering eller testing av variablers validitet, derav begreps- eller definisjonsmessig validitet. Faktoranalysens logikk bygger på en ambisjon om å kartlegge latente forhold ved et fenomen og er i den forstand tilpasset vitenskapelig "realisme". Tankegangen er at en observert struktur av fremtredelser eller korrelasjoner er generert av en serie underliggende størrelser bygget opp av mekanismer, som potensielt genererer en følge av hendelser ("events"). Både den eksploratoriske og konfirmatoriske faktoranalysen er knyttet til logikken om at enkeltfaktorer eller dimensjoner tilpasses bestemte sammensetninger (konstellasjoner) av variabler.
Den filosofiske doktorgrad (Danmark, Norge og Sverige)
Norge
Dr.philos. er den norske generelle betegnelsen på en filosofisk doktorgrad, og brukes også som oversettelse av utenlandske filosofiske doktorgrader.